bladhøns
Store norske leksikon,Biologi,Dyreriket,Ryggstrengdyr,Virveldyr,Fugler,Vade-, måke- og alkefugler
Bladhøns er en fuglefamilie i ordenen vade-, måke- og alkefugler. Den har åtte arter som er representert i alle verdensdeler, bortsett fra Europa.
Selv om de plasseres systematisk sammen med vadefugler, har de kroppsbygning og levevis som tilsvarer enkelte arter i riksefamilien. Føtter og især tær er ualminnelig lange, og fuglene kan derved løpe omkring på flytende vannplanter. Størrelsen er som sothøne eller mindre. Alle artene har en spore eller horntagg på vingeknoken, og flere har karakteristiske hudfliker ved nebbroten.Arten gulpannebladhøne (latinsk navn: Jacana spinosa) finnes i Nord-Amerika og Sør-Amerika, mens fasanbladhøne (latinsk navn: Hydrophasianus chirurgus) lever i det sørøstlige Asia. Afrikabladhøne eller blåpannebladhøne (latinsk navn: Actophilornis africana) er den vanligste afrikanske arten. Les mer i Store norske leksikon vade-, måke- og alkefugler fugler